Трилобити
Трилобитите (Trilobita) са клас изчезнали членестоноги. Те се появяват в Камбрий и живеят по време на долния Палеозой преди бавно да измрат. Последните трилобити изчезват в масовото измиране в края на перм преди 250 милиона години.

Трилобитите са много добре познати и вероятно втората по известност група изкопаеми след динозаврите. Те са най-разнообразната група животни в регистъра на изкопаемите, състояща се от девет (или може би десет) разреда и над 15 000 вида. Понастоящем трилобитите са включени заедно с Хелицерови в групата Arachnomorpha.

Повечето от тях са просто устроени малки морски животни, които филтрират тиня за да се хранят.

Обитават древните морски басейни. На гръбната страна имат твърд хитинов щит. Той се поделя на 3 части: главов отдел (цефалон), телесен отдел (торакс) и опашен отдел (пигидиум). В централната част на цефалона се намира глабела. Тя е формирана от сливането на няколко сегмента. Тораксът се състои от различен брой сегменти: от 2 до 44.

Всеки сегмент има една централна част и две странични, завършващи с шипчета. Пигидиумът също е от различен брой сегменти:1 – 30 бр. Често завършва с голям шип-телсон.

Класификация 
Клас Трилобити
 Разред †Agnostida Salter, 1864
 Разред †Asaphida Fortey & Chatterton, 1988
 Разред †Corynexochida Kobayashi, 1935
 Разред †Harpetida Whittington, 1959
 Разред †Nectaspida Raymond, 1920
 Разред †Redlichiida Richter, 1932
 Разред †Lichida Moore, 1959
 Разред †Odontopleurida Whittington, 1959
 Разред †Phacopida Salter, 1864
 Разред †Proetida Fortey & Owens, 1975
 Разред †Ptychopariida Swinnerton, 1915

Бележки